# 23.01.2021

# **Коми Республикаса Арктика зонаын заводитасны збыльмӧдны медводдза инвестиция проектъяс**

1. Регионса кык компания кырымаліс Ылі Асыввыв да Арктика сӧвмӧдан корпорациякӧд Арктика зонаын инвестиция проектъяс збыльмӧдӧм серти артмӧдчӧмъяс. Тайӧ Интаын «Карбидъяс да ферросплавъяс вӧчан завод» ичӧт кывкутана котыр да Усинскын «Арктика 2020» ичӧт кывкутана котыр. Компанияяссӧ пыртӧма РФ-лӧн Арктика зонаса резидентъяслӧн реестрӧ да йӧзӧдӧма [www.arctic-russia.ru](http://www.arctic-russia.ru/) официальнӧй сайтын.
2. Та йылысь юӧртӧ Коми Республикаса экономика сӧвмӧдан да промышленносьт министерство.
3. Сідз, Интаын компания кӧсйӧ кыпӧдны карбид кальция вӧчан завод. Ӧні сійӧ босьтіс нин кӧртымӧ та вылӧ колана жыр, йитчӧ энергоносительяскӧд. Проектсӧ збыльмӧдӧм вылӧ кӧсйӧны вичмӧдны 320 миллион шайт да восьтыны 63 выль уджалан места. Заводыс кыптас районса 1 №-а вӧвлӧм котельнӧйлӧн промзонаын, кӧні та могысь вичмӧдӧма нин торъя участок.
4. «Арктика 2020» компания кӧсйӧ восьтыны Усинскын стрӧитчан материал вӧчан завод. Вӧчны сійӧс кутасны Коми Республикаса из шом, мусир да биару перъян промышленнӧй предприятиеясса шыбласъясысь. Проект вылӧ вичмӧдан инвестиция мында – 211,5 миллион шайт. Восьтасны 12 уджалан места. Компаниялӧн мог – лэдзны промышленнӧй предприятиеясса шыбласъяс переработайтан тырвыйӧ цикла производство да коммерческӧй продукт, мыйӧн позяс вӧдитчыны промышленнӧй зданиеяс, стрӧйбаяс да автомашина туйяс стрӧитігӧн.
5. Компанияясыс лоӧны Арктика зонаса резидентъясӧн. Та вӧсна инвестиция проектъяс збыльмӧдігӧн вермӧны вӧдитчыны федеральнӧй да регион тшупӧда кокньӧдъясӧн.
6. Уськӧдам тӧд вылӧ, мый инвестиция проектъяслы страхӧвӧй взносъяс лоӧны 7,5%-сянь (МСП-яслы 3,5 %) 12 во вылӧ, чуктӧс вылӧ вот – 5% мындаын медводдза вит во чӧжӧн да 10% водзӧ мунан вит во чӧжӧн. Но тайӧ оз инмы мупытшса озырлун перъян юкӧнын збыльмӧдан проектъяслы. Му вылӧ вотсӧ да эмбур вылӧ вотсӧ оз кутны босьтны кадколаст дырйиыс, кытчӧдз лоӧ вынаӧн инвестиция удж йылысь артмӧдчӧмыс. Мупытшса чорыд озырлун перъян юкӧнын проектъяслы НДПИ лоас выль перъянінъяс серти 12 во чӧжӧн вына ставкасянь 0,5%.
7. Отсаласны и мукӧд ногӧн: инфраструктураӧн, а сідзжӧ кредитъяс серти прӧчент ставка вылӧ субсидия сетӧмӧн.
8. Федеральнӧй оланпас серти, резидентлысь статуссӧ вермӧ босьтны быд асшӧр уджалысь, коді дась вичмӧдны кӧть кутшӧм сикас уджӧ медэтша 1 миллион шайт. Но уджалысь предприятиеяс серти эмӧсь дзескӧдӧмъяс: организациялы колӧ збыльмӧдны выль проект либӧ выль удж сикас.
9. Став кокньӧд да отсалан ног йылысь пыдісяньджыка позьӧ тӧдмавны Арктика зонаса инвестиция порталысь - <https://arctic-russia.ru/>.

23.01.21.

В Арктической зоне Республики Коми начнут реализовывать первые инвестиционные проекты

Две компании региона подписали соглашения с Корпорацией по развитию дальнего Востока и Арктики по реализации инвестпроектов на территории арктической зоны. Это ООО «Завод карбидов и ферросплавов» в Инте и ООО «Арктика 2020» в Усинске. Данные компаний включены в реестр резидентов Арктической зоны РФ и размещены на официальном сайте www.arctic-russia.ru.

Об этом сообщает Министерство экономического развития и промышленности Республики Коми.

Так, компания в Инте планирует построить завод по производству карбида кальция. В настоящее время компанией уже арендовано помещение и осуществляется подключение к энергоносителям. На реализацию проекта планируется инвестировать 320 млн рублей и создать 63 новых рабочих места. Будущий завод расположен на территории бывшей районной котельной №1 в промышленной зоне на выделенном специально для этого участке.

ООО «Арктика 2020» планирует построить завод по изготовлению строительного материала из отходов промышленных предприятий угольно и нефтегазодобывающей промышленности Республики Коми в Усинске. Объем инвестиций в проект составит 211,5 млн рублей. Планируется создать 12 рабочих мест. Цель компании – запуск производства полного цикла переработки отходов промышленных предприятий на базе ООО «Арктика 2020» и выпуск коммерческого продукта для строительства промышленных зданий, сооружений и автомобильных дорог.

Теперь данные компании, являясь резидентами Арктической зоны, при реализации инвестпроектов смогут пользоваться специальными федеральными и региональными льготами.

Напомним, что для инвестпроектов страховые взносы составят от 7,5 % (3,5 % для МСП) на 12 лет, налог на прибыль - в размере 5 % в течение первых пяти лет и 10 % в течение следующих пяти лет. Однако это не затронет проекты в области добычи полезных ископаемых. Налог на землю и налог на имущество станет нулевым на весь срок действия соглашения об инвестиционной деятельности. Для проектов в сфере добычи твердых полезных ископаемых НДПИ составит 0,5 % от действующей ставки в течение 12 лет для новых месторождений.

Есть и другие формы поддержки в части инфраструктуры, а также субсидирование процентной ставки по кредитам.

Согласно Федеральному закону, получить статус резидента сможет любой предприниматель готовый осуществить не менее 1 млн рублей капитальных вложений в любой вид деятельности. Однако есть ограничения для действующих предприятий: организация должна будет реализовать новый проект или новый вид деятельности.

Подробнее обо всех льготах и видах поддержки можно узнать на инвестиционном портале Арктической зоны - <https://arctic-russia.ru/>.

2312